C 170/38

KOMISSION TÄYTÄNTÖÖNPANOPÄÄTÖS,

annettu 10 päivänä kesäkuuta 2013,

”Koulutuksen parantaminen elintarvikkeiden turvallisuuden lisäämiseksi” -ohjelman puitteissa elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla annettavaa koulutusta koskevan vuoden 2013 työohjelman rahoittamisesta

2013/C 170/07

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1), jäljempänä ’varainhoitoasetus’, ja erityisesti sen 84 artiklan,

ottaa huomioon unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29 päivänä lokakuuta 2012 annetun komission delegoidun asetuksen (EU) N:o 1268/2012 (2), jäljempänä ’soveltamissäännöt’, ja erityisesti sen 94 artiklan,

ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (3) ja erityisesti sen 12 artiklan 3 kohdan,

ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (4) ja erityisesti sen 2 artiklan 1 kohdan i alakohdan,

ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (5) ja erityisesti sen 66 artiklan 1 kohdan b ja c alakohdan,

sekä katsoo seuraavaa:

Asetuksessa (EY) N:o 882/2004 vahvistetaan yleiset säännöt sellaista virallista valvontaa varten, jolla todetaan erityisesti, että noudatetaan sääntöjä, joilla pyritään estämään, poistamaan tai vähentämään hyväksyttäville tasoille ihmisiin ja eläimiin kohdistuvia riskejä ja takaamaan oikeudenmukaiset käytännöt rehujen ja elintarvikkeiden kaupassa ja suojelemaan kuluttajien etuja. Kyseisen asetuksen 51 artiklassa säädetään, että komissio voi järjestää koulutusta mainitussa asetuksessa tarkoitetusta virallisesta valvonnasta vastaavien jäsenvaltioiden toimivaltaisten viranomaisten henkilöstölle; myös kolmansien maiden, varsinkin kehitysmaiden, edustajat voivat osallistua tähän koulutukseen. Koulutuksessa voidaan käsitellä erityisesti yhteisön rehu- ja elintarvikelainsäädäntöä sekä eläinten terveyttä ja hyvinvointia koskevia sääntöjä.

Komissio on perustanut ”Koulutuksen parantaminen elintarvikkeiden turvallisuuden lisäämiseksi” -ohjelman asetuksessa (EY) N:o 882/2004 asetettujen tavoitteiden saavuttamiseksi. Syyskuun 20 päivänä 2006 annetussa komission tiedonannossa, joka koskee koulutuksen parantamista elintarvikkeiden turvallisuuden lisäämiseksi (6) , tarkastellaan koulutuksen tulevaan järjestämiseen liittyviä vaihtoehtoja.

Kansanterveysalan toimintaohjelman toimeenpanovirasto muutettiin 20 päivänä kesäkuuta 2008 komission päätöksellä 2008/544/EY (7) terveys- ja kuluttaja-asioiden toimeenpanovirastoksi, jäljempänä ’virasto’. Syyskuun 9 päivänä 2008 tehdyllä komission päätöksellä K(2008) 4943 virastolle siirrettiin tiettyjä asetuksen (EY) N:o 882/2004 ja direktiivin 2000/29/EY kattamiin elintarviketurvallisuutta koskeviin koulutustoimenpiteisiin liittyviä ohjelman hallinto- ja täytäntöönpanotehtäviä. Virastolle olisi tämän vuoksi myönnettävä vuodeksi 2013 avustus ”Koulutuksen parantaminen elintarvikkeiden turvallisuuden lisäämiseksi” -ohjelmaan liittyvien toimien toimintakustannusten rahoittamiseksi.

Varainhoitoasetuksen 84 artiklassa ja soveltamissääntöjen 94 artiklan 1 kohdassa säädetään, että ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.

Koska vuoden 2013 työohjelma on riittävän yksityiskohtainen toimintakehys, tämä päätös on soveltamissääntöjen 94 artiklan 2 ja 3 kohdassa tarkoitettu rahoituspäätös.

Tämän päätöksen soveltamiseksi on aiheellista määritellä termi ’olennainen muutos’ soveltamissääntöjen 94 artiklan 4 kohdan mukaisesti.

Varainhoitoasetuksen 92 artiklan mukaan menot on vahvistettava, hyväksyttävä ja maksettava soveltamissäännöissä vahvistettujen määräaikojen kuluessa. Soveltamissäännöissä täsmennetään myös edellytykset, joiden täyttyessä velkojilla on oikeus saada myöhässä maksetuista määristä viivästyskorkoa. Viivästyskorko maksetaan samasta budjettikohdasta kuin alkuperäinen meno.

ON PÄÄTTÄNYT SEURAAVAA:

1 artikla

Hyväksytään liitteenä oleva työohjelma ”Koulutuksen parantaminen elintarvikkeiden turvallisuuden lisäämiseksi” -ohjelman panemiseksi täytäntöön vuonna 2013. Kyseessä on varainhoitoasetuksen 84 artiklassa tarkoitettu rahoituspäätös.

2 artikla

1. Työohjelman täytäntöönpanemiseksi annettavan rahoitusosuuden kokonaismäärä on 16 170 000 euroa, joka rahoitetaan seuraavista Euroopan unionin yleisen talousarvion 2013 budjettikohdista:

c)

2. Edellä 1 kohdan d alakohdassa säädetty määrä maksetaan terveys- ja kuluttaja-asioiden toimeenpanovirastolle, ja kyseessä on toiminta-avustus.

3. Myöhästyneistä maksuista aiheutuva viivästyskorko voidaan myös maksaa 1 kohdan a ja b alakohdassa tarkoitetuista budjettikohdista varainhoitoasetuksen 92 artiklan mukaisesti.

3 artikla

Työohjelman kattamiin toimiin sidottujen määrärahojen kumulatiivisia muutoksia, jotka ovat enintään 20 prosenttia 2 artiklan 1 kohdassa tarkoitetusta enimmäisrahoitusosuudesta, ei pidetä soveltamissääntöjen 94 artiklan 4 kohdassa tarkoitetulla tavalla olennaisina edellyttäen, että ne eivät huomattavasti vaikuta työohjelman luonteeseen ja tavoitteisiin.

Tulojen ja menojen hyväksyjä voi tehdä tällaisia muutoksia noudattaen moitteettoman varainhoidon ja suhteellisuuden periaatteita.

(1) EUVL L 298, 26.10.2012, s. 1.

(2) EUVL L 362, 31.12.2012, s. 1.

(3) EYVL L 11, 16.1.2003, s. 1.

(4) EYVL L 169, 10.7.2000, s. 1.

(5) EUVL L 165, 30.4.2004, s. 1.

(6) KOM(2006) 519 lopullinen, 20 päivänä syyskuuta 2006.

(7) EUVL L 173, 3.7.2008, s. 27.

LIITE

”Koulutuksen parantaminen elintarvikkeiden turvallisuuden lisäämiseksi” -ohjelman puitteissa elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla annettavaa koulutusta koskeva vuoden 2013 työohjelma

1.1 Johdanto

Tässä työohjelmassa on kolme täytäntöönpanotoimea vuodelle 2013. Asetuksessa (EY) N:o 882/2004 ja direktiivissä 2000/29/EY asetettujen tavoitteiden perusteella määrärahojen jako ja pääasialliset toimet ovat seuraavat:

1.2 Hankinnat (toteutetaan välillisen keskitetyn hallinnoinnin kautta): 1.2.1 Koulutus: koulutusohjelman toteuttamista koskevat sopimukset ulkopuolisten toimittajien kanssa 14 800 000 EUR 1.2.2 Koulutus: tietotekniset laitteet ja välineet sekä tietotekniikkatuki, tiedotusmateriaali, informaatio- ja viestintätuki sekä konferenssit 200 000 EUR 1.3 Muut toimet: toiminta-avustus terveys- ja kuluttaja-asioiden toimeenpanovirastolle 1 170 000 EUR YHTEENSÄ 16 170 000 EUR

1.2 Hankinnat

Hankintasopimuksia varten on varattu määrärahoja yhteensä 15 000 000 EUR vuodeksi 2013.

1.2.1 Koulutus: koulutusohjelman toteuttamista koskevat sopimukset ulkopuolisten toimittajien kanssa

OIKEUSPERUSTA

Asetuksen (EY) N:o 882/2004 51 artikla ja 66 artiklan 1 kohdan b alakohta

Direktiivin 2000/29/EY 2 artiklan 1 kohdan i alakohta

BUDJETTIKOHTA

Budjettikohdat: 17 04 07 01 ja 17 04 04 01

SOPIMUSTEN ALUSTAVA MÄÄRÄ JA LUONNE

Kutakin jäljempänä mainittua teknistä aihepiiriä varten tehdään yksi tai useampi palveluhankintoja koskeva suora tai puitesopimus. Arvion mukaan palveluhankintoja koskevia suoria tai erityisiä sopimuksia tehdään noin 15. Ulkoiset sopimuspuolet huolehtivat lähinnä koulutustoimien järjestämiseen ja logistiikkaan liittyvistä osa-alueista.

SOPIMUSTEN ALUSTAVA KOHDE (JOS MAHDOLLISTA)

Jäsenvaltioissa toteutettavissa vuoden 2013 koulutustoimissa käsitellään seuraavia aiheita:

Toiminta Määrä EUR HACCP 1 930 000 Eläinten terveys (mehiläiset ja eksoottiset eläimet) 1 240 000 Elintarvikelisäainevalvonta 1 085 000 Eläinlääkejäämien valvonta 855 000 Riskinarviointi 880 000 Varosuunnitelmat ja tautien valvonta 1 090 000 Tarttuvien spongiformisten enkefalopatioiden valvonta 515 000 Uusien ja kehittymässä olevien kasvien terveyteen kohdistuvien riskien seuranta 600 000 Unionin yleisten tarkastusten tukeminen 855 000 Kasvinsuojeluaineet (luvat ja kestävä käyttö) 1 165 000 Elintarvikehygienia ja tarkastukset alkutuotannossa 975 000 Elintarvikehygienia ja joustavuus 1 165 000 Uudet elintarvikkeiden tutkintatekniikat 615 000 RASFF 600 000 Siemennesteen ja alkioiden tuotannon valvonta 640 000 Muut eläinten terveyttä ja hyvinvointia, kasvien terveyttä ja elintarvikkeiden turvallisuutta koskevat kysymykset sekä tutkimukset, konferenssit, tuki, oppimisvälineet ja arvioinnit 590 000 YHTEENSÄ 14 800 000

TÄYTÄNTÖÖNPANO

Terveys- ja kuluttaja-asioiden toimeenpanoviraston hallinnoitavaksi ja täytäntöön pantavaksi tulee 14 620 000 euroa (asetuksen (EY) N:o 882/2004 ja direktiivin 2000/29/EY mukaisten elintarviketurvallisuustoimien rahoittaminen) (komission päätös 2008/544/EY). Komissio käyttää jäljelle jäävät 180 000 euroa tutkimusten, konferenssien ja arvioiden kattamiseksi.

ALUSTAVA AIKATAULU HANKINTAMENETTELYN KÄYNNISTÄMISEKSI

Arviolta touko-syyskuussa, jotta sopimukset saadaan tehtyä vuoden 2013 kuluessa.

TARJOUSPYYNTÖJEN ALUSTAVA ARVO

14 800 000 EUR.

1.2.2 Koulutus: Tietotekniset laitteet ja välineet sekä tietotekniikkatuki, tiedotusmateriaali, informaatio- ja viestintätuki sekä konferenssit

OIKEUSPERUSTA

Asetuksen (EY) N:o 882/2004 66 artiklan 1 kohdan c alakohta

BUDJETTIKOHTA

Budjettikohta 17 01 04 05

SOPIMUSTEN ALUSTAVA MÄÄRÄ JA LUONNE

Arvion mukaan nykyisten puitesopimusten pohjalta tehdään noin kaksi erillistä sopimusta.

SOPIMUSTEN ALUSTAVA KOHDE (JOS MAHDOLLISTA)

Näistä määrärahoista rahoitettavat toimet on tarkoitettu koulutusohjelmien järjestämiseen, tietotekniikka- ja verkko-opiskelulaitteisiin, -välineisiin ja -tukeen, tiedotusmateriaaliin ja informaatio- ja viestintätukeen sekä konferensseihin.

TÄYTÄNTÖÖNPANO

Toimen toteuttamisesta vastaa suoraan terveys- ja kuluttaja-asioiden pääosasto.

ALUSTAVA AIKATAULU HANKINTAMENETTELYN KÄYNNISTÄMISEKSI

Arviolta touko- ja lokakuun välisenä aikana.

TARJOUSPYYNTÖJEN ALUSTAVA ARVO

200 000 EUR.

1.3 Muut toimet: Toiminta-avustus terveys- ja kuluttaja-asioiden toimeenpanovirastolle

OIKEUSPERUSTA

Neuvoston asetus (EY) N:o 58/2003, erityisesti 12 artiklan 3 kohta.

BUDJETTIKOHTA

Budjettikohta 17 01 04 31

MÄÄRÄ

1 170 000 EUR

TÄYTÄNTÖÖNPANOTOIMEN KUVAUS JA TAVOITE

Näillä määrärahoilla rahoitetaan viraston vuoden 2013 toiminta-avustus, joka liittyy rahoitusnäkymäotsakkeen 2 ohjelmiin. Budjettikohdasta 17 01 04 31 suoritetaan viraston vuoden 2013 toiminta-avustus ”Koulutuksen parantaminen elintarvikkeiden turvallisuuden lisäämiseksi” -ohjelman osalta. Neuvoston asetuksen (EY) N:o 58/2003 12 artiklan 3 kohdan mukaisesti toiminta-avustus on otettava viraston hallinnoimille unionin ohjelmille kohdennetuista varoista. Vuoden 2013 talousarvioon on sisällytetty kaksi erillistä budjettikohtaa virastolle maksettavaa avustusta varten, toinen rahoitusnäkymäotsakkeeseen 2 ja toinen otsakkeeseen 3b kuuluvia ohjelmia varten.